यसका लागि मैले अहिलेसम्म पढेका प्रेमका विषयलाई सिलसिलेवर ढंगल राख्न थालेँ । यसरी राख्दै जाँदा थाहा भयो, प्रेमालयको शिक्षा घरघरबाट आइरहेको छ । मैले २० वर्षदेखि लगातार भेटिरहेका नायक–नायिका, गायक–गायिका, उद्योगी–व्यवसायी, समाजसेवी र राजनीतिज्ञ सबैले आफ्नै किसिमले प्रेम, विवाह र यौनसम्बन्धी ज्ञान दिइरहेका छन् । केवल त्यो व्यवस्थित रूपमा बाहिर आएका छैनन् । मैले भेटेका पात्र र उनीहरूले बोकेका जीवन–प्रेम दर्शनलाई लिपिबद्ध गर्दा गर्दै यो उपन्यास तयार भयो ।
